PATVIRTINTA
VšĮ „Užupio meno inkubatorius“ direktoriaus
2021 m. sausio 12 d. įsakymu Nr. PĮ-210112-01

**VIEŠOSIOS ĮSTAIGOS „UŽUPIO MENO INKUBATORIUS“ VALYTOJO PAREIGINIAI NUOSTATAI

I. BENDROSIOS NUOSTATOS**

1. Viešosios įstaigos „Užupio meno inkubatorius“ (toliau – Įstaiga) valytojas yra pagal darbo sutartį dirbantis darbuotojas.

2. Valytojo pareigybė reikalinga užtikrinti tinkamą Įstaigos patalpų švarą, tvarką, dezinfekciją ir inventoriaus priežiūrą.

3. Valytoją į darbą priima Įstaigos direktorius.

4. Valytojas pavaldus Įstaigos direktoriui.

**II. BENDRIEJI IR SPECIALIEJI KVALIFIKACINIAI REIKALAVIMAI**

5. Įstaigos valytojas turi atitikti šiuos bendruosius kvalifikacinius reikalavimus:

5.1. turėti ne žemesnį kaip pagrindinį išsilavinimą.

6. Valytojas turi atitikti šiuos specialiuosius kvalifikacinius reikalavimus:

6.1. išmanyti patalpų higienos, valymo ir dezinfekcijos būdus bei naudojamų priemonių paskirtį ir vartojimo būdus;

6.2. žinoti baldų ir kito inventoriaus priežiūros reikalavimus, patalpų interjero ir gėlių priežiūros ypatumus;

6.3. žinoti saugos ir sveikatos darbe bei priešgaisrinės saugos reikalavimus;

6.4. žinoti Įstaigos struktūrą, Įstaigos patalpų išdėstymą;

6.5. gebėti savarankiškai dirbti ir tinkamai bendrauti su Įstaigos rezidentais ir lankytojais;

6.6. būti punktualiu, tvarkingu, sąžiningu, pareigingu.

**III. ŠIAS PAREIGAS EINANČIO DARBUOTOJO FUNKCIJOS**

7. Valytojas vykdo šias funkcijas:

7.1. pastoviai palaiko pavyzdingą tvarką ir švarą pagal Įstaigos direktoriaus reikalavimus;

7.2. du kartus per savaitę valo priskirtas patalpas ir jose esančių baldų, inventoriaus, įrenginių ir kitus paviršius;

7.3. valo dulkes nuo baldų, palangių ir kitų paviršių;
7.4. valo dulkes nuo šviestuvų ir kitų elektros įrenginių tik išjungus juos iš elektros tinklo;

7.5. valo Įstaigos studijų stiklinius aptvarus, užtikrina, kad jie visada būtų švarūs;

7.6. prižiūri ir valo WC patalpas, tai pažymint Sanitarinių patalpų valymo ir dezinfekcijos lape;

7.7. užpildo WC popieriaus laikiklius;

7.8. užpildo skysto muilo ir popierinių rankšluosčių laikiklius;

7.9. tinkamai prižiūri ir naudoja valymo inventorių bei plovimo ir dezinfekcijos medžiagas;

7.10. dezinfekuoja patalpų durų rankenas;

7.11. valo laiptus prie Įstaigos pastatų įėjimų;

7.12. atsakingai tvarko atliekas (prižiūri šiukšlių dėžes - įkloja ir keičia maišelius);

7.13. išneša atliekas iš patalpų į lauke esančius konteinerius;

7.14. periodiškai atlieka pagrindinius patalpų valymus ir dezinfekciją;

7.15. atlikus pagrindinį patalpų valymą, atžymi Patalpų pagrindinio valymo ir dezinfekcijos registracijos žurnale;

7.16. kartą į mėnesį tvarko svečių studijas pasirinktą dieną arba Įstaigos direktoriaus nurodytą dieną;

7.17. stebi naudojamų medžiagų galiojimo laiką;

7.18. pastebėjus gedimus - baldų, sienų, langų, veidrodžių, durų, santechninių ir kitų įrengimų, nedelsiant informuoja Įstaigos direktorių;

7.19. baigus darbą, darbo vietoje nesant kitiems Įstaigos darbuotojams, užrakina patalpų duris, uždaro langus, išjungia elektrą, patikrina, ar nėra paliktų įjungtų elektros prietaisų;

7.20. vykdo Įstaigos vadovo ar jo įgaliotų asmenų teisėtus pavedimus ir nurodymus, susijusius su valymu, dezinfekcija ir tvarkos palaikymu Įstaigoje.

**IV. DARBUOTOJO TEISĖS IR PAREIGOS**

8. Valytojas turi teisę:

8.1. gauti informaciją, priemones, įrangą reikalingą pavestoms funkcijoms vykdyti;

8.2. reikalauti, kad darbdavys užtikrintų saugias ir sveikas darbo sąlygas.

9. Valytojas privalo:

9.1. tinkamai vykdyti savo funkcijas;

9.2. laikytis darbuotojų saugos ir sveikatos reikalavimų, darbo tvarkos;

9.3. būti mandagus, gerbti rezidentų, lankytojų ir kolegų teises ir saugoti Įstaigos ir asmens duomenų konfidencialumą;

9.4. negalint laiku atvykti arba visai negalint atvykti į darbą, apie tai nedelsiant informuoti Įstaigos direktorių ir nurodyti vėlavimo ar neatvykimo priežastis.

**V. DARBUOTOJO ATSAKOMYBĖ**

10. Valytojas už aplaidumą, netinkamą priskirtų funkcijų vykdymą, konfidencialios informacijos atskleidimą, už žalą padarytą Įstaigai dėl savo kaltės ar neatsargumo, atsako Lietuvos Respublikos teisės aktų nustatyta tvarka.